《宿宣妙》
宋代·释德洪

冲虎困顿归，投枕眠烂熳。夜晴霜月苦，睡美不知旦。

日高披晓绿，万事付衰懒。百年炊黍久，强半得忧患。

起临清浅流，白发不可拣。此生终一壑，形胜已入眼。

明年定来归，茅屋并崖瞰。掩门无营为，一味工寝饭。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。